**აჭარის ავტონომიური რესპუბლიკის**

**უმაღლესი საბჭოს**

**დადგენილება**

**აჭარის ავტონომიური რესპუბლიკის უმაღლესი საბჭოს**

**2025 წლის ბიუჯეტის პროექტის დამტკიცების შესახებ**

აჭარის ავტონომიური რესპუბლიკის უმაღლესი საბჭო **ადგენს:**

1. ,,აჭარის ავტონომიური რესპუბლიკის საბიუჯეტო პროცესისა და უფლებამოსილებათა შესახებ“ აჭარის ავტონომიური რესპუბლიკის კანონის 27-ე მუხლის პირველი პუნქტისა და აჭარის ავტონომიური რესპუბლიკის უმაღლესი საბჭოს რეგლამენტის 138-ე მუხლის პირველი პუნქტის შესაბამისად, დამტკიცდეს აჭარის ავტონომიური რესპუბლიკის უმაღლესი საბჭოს 2025 წლის ბიუჯეტის პროექტი.

2. უმაღლესი საბჭოს 2025 წლის ბიუჯეტის პროექტი განისაზღვროს **8 087 154** ლარის ოდენობით, მათ შორის:

ა) ხარჯები **7 487 154** ლარი:

ა.ა) შრომის ანაზღაურება **5 226 216** ლარი;

ბ) არაფინანსური აქტივების ზრდა **600 000** ლარი.

3. უმაღლესი საბჭოს მომუშავეთა რიცხოვნება განისაზღვროს **117** საშტატო ერთეულით.

4. აღნიშნული დადგენილებით განსაზღვრული თანხები გათვალისწინებული იქნეს „აჭარის ავტონომიური რესპუბლიკის 2025 წლის რესპუბლიკური ბიუჯეტის შესახებ“ აჭარის ავტონომიური რესპუბლიკის კანონის პროექტში.

5. დადგენილება ამოქმედდეს მიღებისთანავე.

**აჭარის ავტონომიური რესპუბლიკის**

**უმაღლესი საბჭოს თავმჯდომარე დავით გაბაიძე**

**ბათუმი**

**-- ივნისი 2024 წ.**